Pagrindinis celiakijos gydymas – begliuteninė dieta. Celiakija – neišgydoma, todėl sergantysis visą gyvenimą turi griežtai laikytis begliuteninės dietos, t. y. nevalgyti kviečių, rugių, miežių, jų gaminių ir išvestinių rūšių kultūrų, pvz., kvietrugių. Šis gydymas yra labai veiksmingas. Laikantis dietos dažniausiai atsikuria plonosios žarnos gleivinė ir organizmas pradeda įsisavinti maisto medžiagas, o svarbiausia – išnyksta daugelis nemalonių šios ligos simptomų.